                              EUROPSKA
                              KOMISIJA
                                                      Bruxelles, 28.5.2015.
                                                      COM(2015) 225 final
                                                      ANNEX 1
                                           PRILOG
                    ODLUKA ZAJEDNIČKOG ODBORA EGP-a br. .../2015
                                                o
    izmjeni Protokola 31 uz Sporazum o EGP-u o suradnji u posebnim područjima izvan
                                   područja četiriju sloboda
                                   prijedlogu odluke Vijeća
      o stajalištu koje u ime Europske unije treba zauzeti u Zajedničkom odboru EGP-a
   o izmjeni Protokola 31 uz Sporazum o EGP-u o suradnji u posebnim područjima izvan
                                   područja četiriju sloboda
                             (Proračunske linije 02.03.01 i 12.02.01)
HR                                                                                HR
 ---pagebreak---                                                     PRILOG
                     ODLUKA ZAJEDNIČKOG ODBORA EGP-a br. .../2015
                                                          o
      izmjeni Protokola 31 uz Sporazum o EGP-u o suradnji u posebnim područjima izvan
                                          područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a
   posebno njegove članke 86. i 98.,
   budući da:
   (1)     Primjereno je nastaviti surađivati s ugovornim strankama Sporazuma o EGP-u u
           području mjera koje se financiraju iz općeg proračuna Unije i odnose na uspostavu,
           funkcioniranje i razvoj unutarnjeg tržišta.
   (2)     Protokol 31 uz Sporazum o EGP-u trebalo bi stoga izmijeniti kako bi se omogućio
           nastavak proširene suradnje nakon 31. prosinca 2014.,
   DONIO JE OVU ODLUKU:
                                                    Članak 1.
   Članak 7. Protokola 31 uz Sporazumu o EGP-u mijenja se kako slijedi:
   1.        Nakon stavka 9. umeće se sljedeći stavak:
             „10. Države članice EFTA-e od 1. siječnja 2015. sudjeluju u mjerama Unije
                   povezanima sa sljedećim proračunskim linijama koje su uključene u opći
                   proračun Europske unije za financijsku godinu 2015.:
                   -      Proračunska linija 02.03.01: „Funkcioniranje i razvoj unutarnjeg tržišta,
                          posebno u područjima prijavljivanja, certificiranja i sektorskog
                          usklađivanja”
                   -      Proračunska linija 12.02.01: „Uspostava i razvoj unutarnjeg tržišta”.”
   2.        Riječi „5. do 9.” u stavcima 3. i 4. zamjenjuju se riječima „5. do 10.”.
                                                    Članak 2.
   Ova Odluka stupa na snagu dan nakon posljednje obavijesti u skladu s člankom 103. stavkom
   1. Sporazuma o EGP-u.
   Primjenjuje se od 1. siječnja 2015.
                                                    Članak 3.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske
   unije.
   
           [Ustavni zahtjevi nisu navedeni.] [Ustavni su zahtjevi navedeni.]
HR                                                        2                                         HR
 ---pagebreak---    Sastavljeno u Bruxellesu
                            Za Zajednički odbor EGP-a
                            Predsjednik
                            Tajnici
                            Zajedničkog odbora EGP-a
HR                            3                       HR
 ---documentbreak---                            EUROPSKA
                           KOMISIJA
                                                    Bruxelles, 28.5.2015.
                                                    COM(2015) 225 final
                                                    2015/0116 (NLE)
                                          Prijedlog
                                    ODLUKE VIJEĆA
                   o stajalištu koje u ime Europske unije treba zauzeti
   u Zajedničkom odboru EGP-a o izmjeni Protokola 31 uz Sporazum o EGP-u o suradnji
                 u posebnim područjima izvan područja četiriju sloboda
                          (Proračunske linije 02.03.01 i 12.02.01)
HR                                                                                HR
 ---pagebreak---                                          OBRAZLOŽENJE
   1.        KONTEKST PRIJEDLOGA
   Kako bi se osigurala potrebna pravna sigurnost i homogenost unutarnjeg tržišta, Zajednički
   odbor EGP-a mora u Sporazum o EGP-u u što kraćem roku nakon njegova donošenja uključiti
   cjelokupno relevantno zakonodavstvo EU-a te također omogućiti sudjelovanje država članica
   EGP-a i EFTA-e u aktivnostima ili programima EU-a relevantnima za EGP.
   2.        REZULTATI SAVJETOVANJA SA ZAINTERESIRANIM STRANAMA I
             PROCJENE UTJECAJA
   Nacrtom odluke Zajedničkog odbora EGP-a (priloženog predloženoj Odluci Vijeća) želi se
   izmijeniti Protokol 31 uz Sporazum o EGP-u o suradnji u posebnim područjima izvan
   područja četiriju sloboda kako bi se proširila suradnja ugovornih stranaka u području mjera
   koje se financiraju iz općeg proračuna Unije i odnose na „Funkcioniranje i razvoj unutarnjeg
   tržišta, posebno u područjima prijavljivanja, certificiranja i sektorskog usklađivanja” i na
   „Uspostavu i razvoj unutarnjeg tržišta”.
   3.        PRAVNI ELEMENTI PRIJEDLOGA
   Člankom 1. stavkom 3. Uredbe Vijeća (EZ) br. 2894/94 o rješenjima za provedbu Sporazuma
   o EGP-u predviđa se da Vijeće utvrđuje stajalište o takvim odlukama koje na prijedlog
   Komisije treba zauzeti u ime Unije.
   Komisija Vijeću na donošenje podnosi nacrt Odluke Zajedničkog odbora EGP-a koji
   predstavlja stajalište Unije. Komisija se nada da će ga što prije moći predstaviti Zajedničkom
   odboru EGP-a.
HR                                                2                                               HR
 ---pagebreak---                                                             2015/0116 (NLE)
                                                  Prijedlog
                                            ODLUKE VIJEĆA
                         o stajalištu koje u ime Europske unije treba zauzeti
    u Zajedničkom odboru EGP-a o izmjeni Protokola 31 uz Sporazum o EGP-u o suradnji
                       u posebnim područjima izvan područja četiriju sloboda
                                   (Proračunske linije 02.03.01 i 12.02.01)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114. u
   vezi s člankom 218. stavkom 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za
   provedbu Sporazuma o Europskom gospodarskom prostoru1, a posebno njezin članak 1.
   stavak 3.,
   uzimajući u obzir prijedlog Europske komisije,
   budući da:
   (1)     Sporazum o Europskom gospodarskom prostoru2 („Sporazum o EGP-u”) stupio je na
           snagu 1. siječnja 1994.
   (2)     U skladu s člankom 98. Sporazuma o EGP-u Zajednički odbor EGP-a može odlučiti
           izmijeniti, među ostalim, Protokol 31 uz Sporazum o EGP-u („Protokol 31”).
   (3)     Protokol 31 uz Sporazum o EGP-u sadržava odredbe o suradnji u posebnim
           područjima izvan četiriju sloboda.
   (4)     Primjereno je nastaviti surađivati s ugovornim strankama Sporazuma o EGP-u u
           području mjera koje se financiraju iz općeg proračuna Unije i odnose na
           „Funkcioniranje i razvoj unutarnjeg tržišta, posebno u područjima prijavljivanja,
           certificiranja i sektorskog usklađivanja” i na „Uspostavu i razvoj unutarnjeg tržišta”.
   (5)     Protokol 31 uz Sporazum o EGP-u trebalo bi stoga izmijeniti kako bi se omogućio
           nastavak proširene suradnje nakon 31. prosinca 2014.
   (6)     Stajalište Unije u Zajedničkom odboru EGP-a trebalo bi se temeljiti na priloženom
           nacrtu odluke,
   DONIJELO JE OVU ODLUKU:
                                                 Članak 1.
   Stajalište koje u ime Europske unije treba zauzeti u Zajedničkom odboru EGP-a o predloženoj
   izmjeni Protokola 31 uz Sporazum o EGP-u o suradnji u posebnim područjima izvan područja
   četiriju sloboda temelji se na nacrtu Odluke Zajedničkog odbora EGP-a priloženom ovoj
   Odluci.
   1
           SL L 305, 30.11.1994., str. 6.
   2
           SL L 1, 3.1.1994., str. 3.
HR                                                    3                                            HR
 ---pagebreak---                                           Članak 2.
   Ova Odluka stupa na snagu na dan donošenja.
   Sastavljeno u Bruxellesu
                                            Za Vijeće
                                            Predsjednik
HR                                             4        HR


               EUROPSKA KOMISIJA
            Bruxelles, 31.7.2015.
            COM(2015) 375 final
            2015/0164(NLE)
            Prijedlog
            ODLUKE VIJEĆA
            o utvrđivanju stajališta Europske unije povezanog s Odlukom Zajedničkog odbora osnovanog na temelju Sporazuma između Europske unije i Republike Armenije o pojednostavnjenju izdavanja viza, u pogledu donošenja poslovnika Zajedničkog odbora

               OBRAZLOŽENJE

               1.KONTEKST PRIJEDLOGA

               Sporazum između Europske unije i Armenije o pojednostavnjenju izdavanja viza stupio je na snagu 1. siječnja 2014. Sporazumom su se na temelju uzajamnosti utvrdila pravno obvezujuća prava i obveze u cilju pojednostavnjenja postupaka izdavanja viza za građane Armenije. Člankom 12. tog Sporazuma osnovan je Zajednički odbor zadužen za nadzor provedbe Sporazuma. U skladu sa stavkom 4. te odredbe, Odbor utvrđuje svoj poslovnik.

               U poslovniku se navode praktična rješenja povezana s organizacijom sjednica Odbora i njegova rada.

               2.REZULTATI SAVJETOVANJA SA ZAINTERESIRANIM STRANAMA I PROCJENE UTJECAJA

               Poslovnik koji je priložen ovom prijedlogu Odluke Vijeća dogovoren je s armenskom stranom na prvoj sjednici Odbora. Komisija se 10. studenoga 2014. službeno savjetovala s Radnom skupinom za vize o nacrtu poslovnika Zajedničkog odbora EU-a i Armenije o pojednostavnjenju izdavanja viza. Radna skupina nije iznijela primjedbe. Tekst poslovnika izrađen je na temelju sličnih dokumenata koje je Komisija već donijela u okviru drugih sporazuma EU-a o pojednostavljenju izdavanja viza koji su na snazi (posebno onih sklopljenih s Rusijom, Ukrajinom, Moldovom i Gruzijom).

               3. FINANCIJSKI I PRORAČUNSKI UČINAK

               Ovaj prijedlog nema učinak na proračun EU-a.

               2015/0164 (NLE)

               Prijedlog

               ODLUKE VIJEĆA

               o utvrđivanju stajališta Europske unije povezanog s Odlukom Zajedničkog odbora osnovanog na temelju Sporazuma između Europske unije i Republike Armenije o pojednostavnjenju izdavanja viza, u pogledu donošenja poslovnika Zajedničkog odbora

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 9.,

               uzimajući u obzir Odluku Vijeća od 22. listopada 2013. (2013/628/EU) o sklapanju Sporazuma između Europske unije i Republike Armenije o pojednostavnjenju izdavanja viza
                  1
               ;

               uzimajući u obzir prijedlog Europske komisije,

               budući da:

               (1)Sporazum između Europske unije i Republike Armenije o pojednostavnjenju izdavanja viza
                  2
                („Sporazum”) stupio je na snagu 1. siječnja 2014.,

               (2)Člankom 12. Sporazuma osniva se Zajednički odbor („Odbor”).

               (3)Člankom 12. stavkom 4. Sporazuma propisuje se da Odbor utvrđuje svoj poslovnik;

               (4)Stoga je primjereno utvrditi stajalište Unije u pogledu poslovnika koji treba donijeti Odbor,

               DONIJELO JE OVU ODLUKU:

               Članak 1.

               1. Stajalište Europske unije u Odboru osnovanom u skladu s člankom 12. Sporazuma između Europske unije i Armenije o pojednostavnjenju izdavanja viza u pogledu donošenja poslovnika nacrt je Odluke Zajedničkog odbora priložen ovoj Odluci.

               2. Predstavnici Unije u Zajedničkom odboru mogu dogovoriti manje tehničke ispravke nacrta Odluke bez daljnje odluke Vijeća.

               Članak 2.

               Ova Odluka stupa na snagu na dan objave u Službenom listu Europske unije.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 289, 31.10.2013., str. 1.

                     (2)
                  SL L 289, 31.10.2013., str. 2.

    ---documentbreak---

               EUROPSKA KOMISIJA
            Bruxelles, 31.7.2015.
            COM(2015) 375 final
            PRILOG
            prijedlogu
            ODLUKE VIJEĆA
            o utvrđivanju stajališta Europske unije povezanog s Odlukom Zajedničkog odbora osnovanog na temelju Sporazuma između Europske unije i Republike Armenije o pojednostavnjenju izdavanja viza, u pogledu donošenja poslovnika Zajedničkog odbora

               PRILOG

               ODLUKA BR.° .../2015 ZAJEDNIČKOG ODBORA ZA POJEDNOSTAVNJENJE IZDAVANJA VIZA
               OSNOVANOG
               SPORAZUMOM IZMEĐU EUROPSKE UNIJE I REPUBLIKE ARMENIJE O POJEDNOSTAVNJENJU IZDAVANJA VIZA

               od ...... 2015.

               u pogledu donošenja njegova poslovnika

               (…/…/…)

               ODBOR,

               uzimajući u obzir Sporazum između Europske unije i Republike Armenije o pojednostavnjenju izdavanja viza (dalje u tekstu „Sporazum”), a posebno njegov članak 12. stavak 4.,

               budući da je Sporazum stupio na snagu 1. siječnja 2014.,

               ODLUČIO JE DONIJETI SLJEDEĆI POSLOVNIK:

               Članak 1.

               Predsjedanje

               Zajedničkim odborom za pojednostavnjenje izdavanja viza zajednički predsjedaju predstavnik Europske unije i predstavnik Republike Armenije.

               Članak 2.

               Zadaće Zajedničkog odbora

               (1)U skladu s člankom 12. stavkom 2. Sporazuma zadaće su Zajedničkog odbora za pojednostavnjenje izdavanja viza ponajprije sljedeće:

               (a)praćenje provedbe Sporazuma;

               (b)predlaganje izmjena ili dodataka Sporazumu;

               (c)rješavanje sporova koji proizlaze iz tumačenja ili primjene odredaba tog Sporazuma.

               (2)Zajednički odbor za pojednostavnjenje postupka izdavanja viza može se složiti s preporukama koje sadržavaju smjernice ili „najbolje prakse” za pomoć u provedbi Sporazuma.

               Članak 3.

               Sjednice

               (1)Zajednički odbor za pojednostavnjenje izdavanja viza sastaje se kad god je to potrebno, i to na zahtjev stranaka i najmanje jednom godišnje.

               (2)Stranke se izmjenjuju kao domaćini sjednica, osim ako je drugačije dogovoreno.

               (3)Sjednice Zajedničkog odbora za pojednostavnjenje izdavanja viza sazivaju supredsjedatelji.

               (4)Supredsjedatelji određuju datum sjednice i pravodobno razmjenjuju dokumente potrebne radi osiguravanja odgovarajuće pripreme, ako je moguće četrnaest dana prije sjednice.

               (5)Stranka koja je domaćin sjednice rješava logistička pitanja.

               Članak 4.

               Izaslanstva

               (1)Stranke najmanje sedam dana prije sjednice jedna drugu obavješćuju o predviđenom sastavu njihova izaslanstva.

               (2)Europsku uniju predstavlja Europska komisija, kojoj pomažu stručnjaci iz država članica.

               Članak 5.

               Dnevni red sjednica

               (1)Supredsjedatelji najkasnije četrnaest dana prije svake sjednice sastavljaju privremeni dnevni red sjednice. Privremeni dnevni red obuhvaća točke za čije je uvrštenje na dnevni red bilo koji od supredsjedatelja zaprimio zahtjev najkasnije četrnaest dana prije sjednice.

               (2)Svaka stranka u bilo kojem trenutku prije sjednice može dodavati točke privremenom dnevnom redu ako se druga stranka s tim složi. Zahtjevi za dodavanje točaka privremenom dnevnom redu šalju se u pisanom obliku i prihvaćaju se u mjeri u kojoj je to moguće.

               (3)Supredsjedatelji na početku svake sjednice donose konačni dnevni red. Točka koja nije uvrštena u privremeni dnevni red može se uvrstiti u dnevni red ako se stranke s tim slože i mora biti prihvaćena u mjeri u kojoj je to moguće.

               Članak 6.

               Zapisnik sa sjednice

               (1)Supredsjedatelj koji je domaćin sjednice izrađuje nacrt zapisnika što je prije moguće.

               (2)U zapisniku se u pravilu u vezi sa svakom točkom dnevnog reda navode:

               (a)dokumentacija podnesena Zajedničkom odboru za pojednostavnjenje izdavanja viza;

               (b)izjave čiji je unos zatražila jedna od stranaka i

               (c)donesene odluke, dane preporuke i doneseni zaključci povezani s određenom točkom.

               (3)U zapisniku se navode i osobe iz izaslanstava koje sudjeluju na sjednici te podatak o ministarstvu, agenciji ili ustanovi koje predstavljaju.

               (4)Zapisnik odobrava Zajednički odbor za pojednostavnjenje izdavanja viza na svojoj sljedećoj sjednici.

               Članak 7.

               Odluke i preporuke Zajedničkog odbora za pojednostavnjenje izdavanja viza

               (1)Zajednički odbor za pojednostavnjenje izdavanja viza donosi odluke na temelju suglasnosti obiju stranaka.

               (2)Naslov odluka Zajedničkog odbora za pojednostavnjenje izdavanja viza glasi„Odluke”, nakon kojeg slijedi redni broj te opis predmeta. Treba navesti i datum na koji odluka proizvodi učinak. Odluke potpisuju predstavnici Zajedničkog odbora za pojednostavnjenje izdavanja viza koji su ovlašteni djelovati u ime stranaka. Odluke se sastavljaju u dva primjerka, od kojih je svaki jednako vjerodostojan.

               (3)Stavci 1. i 2. primjenjuju se mutatis mutandis na preporuke Zajedničkog odbora za pojednostavnjenje izdavanja viza.

               Članak 8.

               Troškovi

               (1)Svaka je stranka odgovorna za troškove nastale sudjelovanjem na sjednicama Zajedničkog odbora za pojednostavnjenje izdavanja viza, uključujući troškove osoblja, putovanja i dnevnica te poštanske ili telekomunikacijske troškove.

               (2)Ostale troškove koji proizlaze iz organizacije sjednica uglavnom snosi stranka koja je domaćin sjednice.

               Članak 9.

               Upravni postupci

               (1)Ako nije drukčije odlučeno, sjednice Zajedničkog odbora za pojednostavnjenje izdavanja viza nisu otvorene za javnost.

               (2)Zapisnici i drugi dokumenti Zajedničkog odbora za pojednostavnjenje izdavanja viza smatraju se povjerljivima.

               (3)Na temelju suglasnosti obaju supredsjedatelja na sjednice mogu biti pozvani sudionici koji nisu službenici stranaka i država članica; ti sudionici podliježu istim zahtjevima u pogledu povjerljivosti.

               (4)Stranke mogu organizirati kratke javne sastanke ili na drugi način obavijestiti zainteresiranu javnost o rezultatima sjednica Zajedničkog odbora.

               Za Europsku uniju
                     Za Republiku Armeniju

               ZAJEDNIČKA IZJAVA PRILOŽENA POSLOVNIKU ZAJEDNIČKOG ODBORA ZA UPRAVLJANJE SPORAZUMOM IZMEĐU EU-a I ARMENIJE O POJEDNOSTAVNJENJU IZDAVANJA VIZA

               Kako bi se osigurala stalna, usklađena i ispravna provedba Sporazuma, Republika Armenija, Europska komisija i države članice između formalnih sjednica Zajedničkog odbora održavaju neformalne kontakte kako bi rješavale hitna pitanja. Na sljedećem sastanku Zajedničkog odbora izvijestit će se o tim pitanjima i neformalnim kontaktima.


               EUROPSKA KOMISIJA
            Bruxelles, 10.9.2015.
            COM(2015) 426 final
            2015/0190(NLE)
            Prijedlog
            ODLUKE VIJEĆA
            o utvrđivanju stajališta koje treba zauzeti u ime Europske unije u okviru Vijeća za TRIPS i Općeg vijeća Svjetske trgovinske organizacije u pogledu zahtjeva najslabije razvijenih zemalja članica za produljenje prijelaznog razdoblja u skladu s člankom 66. stavkom 1. Sporazuma o trgovinskim aspektima prava intelektualnog vlasništva u pogledu određenih obveza povezanih s farmaceutskim proizvodima i za izuzeće od obveza iz članka 70. stavka 8. i stavka 9. tog Sporazuma

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Cilj je ovog prijedloga omogućiti Europskoj uniji da se priključi konsenzusu u Svjetskoj trgovinskoj organizaciji (WTO) u pogledu donošenja dviju odluka.

               Prva je odluka kojom se najslabije razvijenim zemljama produljuje prijelazno razdoblje u skladu s člankom 66. stavkom 1. Sporazuma o trgovinskim aspektima prava intelektualnog vlasništva (TRIPS) za određene obveze u pogledu farmaceutskih proizvoda sve dok su te zemlje i dalje među najslabije razvijenim zemljama.

               Drugom se odlukom odobrava izuzeće od obveza u pogledu farmaceutskih proizvoda u skladu s člankom 70. stavkom 8. i stavkom 9. tog Sporazuma za najslabije razvijene zemlje sve dok su te zemlje i dalje među najslabije razvijenim zemljama.

               Produljenje i izuzeće istječu 1. siječnja 2016. Bangladeš je 23. veljače 2015. u ime najslabije razvijenih zemalja članica zatražio neograničeno produljenje prijelaznog razdoblja u skladu s člankom 66. stavkom 1. Sporazuma o TRIPS-u i neograničeno izuzeće od obveza u skladu s člankom 70. stavkom 8. i stavkom 9. u pogledu farmaceutskih proizvoda sve dok su te zemlje i dalje među najslabije razvijenim zemljama.

                  Prijedlogom se predviđa da Vijeće ovlasti Komisiju da u WTO-u zauzme stajalište u ime Europske unije o priključenju konsenzusu u pogledu navedenih odluka.

               •Dosljednost s postojećim odredbama politike u određenom području

               Inicijativa je u potpunosti u skladu s postojećim odredbama politike. Prethodno su donesene slične odluke.

               Europska unija podržala je Deklaraciju iz Dohe o Sporazumu o TRIPS-u i javnom zdravlju od 14. studenoga 2001., kojom je dogovoreno da u području farmaceutskih proizvoda najslabije razvijene zemlje članice nisu obvezne provoditi ili primjenjivati odjeljke 5. i 7. dijela II. Sporazuma o TRIPS-u niti provoditi prava iz tih odjeljaka do 1. siječnja 2016., ne dovodeći u pitanje pravo najslabije razvijenih zemalja članica da zatraže dodatna produljenja prijelaznih razdoblja, kako je navedeno u članku 66. stavku 1. Sporazuma o TRIPS-u, a Vijeće za TRIPS dobilo je uputu da poduzme potrebne mjere za provedbu prethodno navedenog, u skladu s člankom 66. stavkom 1. Sporazuma o TRIPS-u (dokument WTO-a WT/MIN(01)/DEC/2).

               Europska unija podržala je Odluku Vijeća za TRIPS od 27. lipnja 2002. u skladu s člankom 66. stavkom 1. Sporazuma o TRIPS-u, kojom je produljeno prijelazno razdoblje tijekom kojeg naslabije razvijene zemlje nisu dužne omogućiti zaštitu patenata za farmaceutske proizvode do 1. siječnja 2016. (dokument WTO-a IP/C/25).

               Europska unija podržala je 8. srpnja 2002. povezanu Odluku Glavnog vijeća WTO-a kojom se najslabije razvijenim zemljama omogućuje izuzeće od odobravanja isključivih prava stavljanja na tržište u skladu s člankom 70. stavkom 9. Sporazuma o TRIPS-u do 1. siječnja 2016. (dokument WTO-a WT/L/478).

               Europska unija podržala je i produljenje općeg prijelaznog razdoblja koje su članovi WTO-a dogovorili 11. lipnja 2013., a koje se primjenjuje na najslabije razvijene zemlje u pogledu primjene odredaba Sporazuma o TRIPS-u, do 1. srpnja 2021. (dokument WTO-a IP/C/64).

               •Dosljednost u odnosu na druge politike Unije

                  Inicijativa je u potpunosti u skladu s politikama Europske unije. U skladu je s globalnom zdravstvenom politikom EU-a kako je utvrđena u Komunikaciji Komisije o globalnom zdravlju te s ciljem da se omogući dostupnost cjenovno pristupačnih neophodnih lijekova u skladu s Deklaracijom iz Dohe (COM (2010) 128 Bruxelles)
                     1
                  . U skladu je s drugim mjerama za promicanje pristupa lijekovima za sve, kako je navedeno u Izvješću EU-a iz 2013. o usklađenosti politika za razvoj (SWD (2013) 456 završna verzija).

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Člankom 218. stavkom 9. Ugovora o funkcioniranju Europske unije (UFEU) predviđa se da, kada tijelo osnovano međunarodnim sporazumom mora donijeti odluku s pravnim učinkom, Vijeće na prijedlog Komisije ili Visokog predstavnika Unije za vanjske poslove i sigurnosnu politiku donosi odluku o utvrđivanju stajališta u ime Unije.

               Produljenje prijelaznog razdoblja i izuzeće obuhvaćeni su navedenom odredbom jer se odluke donose u tijelima osnovanima međunarodnim sporazumom (Vijeće za TRIPS i Glavno vijeće WTO-a) koji utječe na prava i obveze Unije.

               Predviđeno produljenje prijelaznog razdoblja i izuzeće odnose se na pitanja obuhvaćena područjem primjene zajedničke trgovinske politike (članak 207. UFEU-a), a posebno na obveze na temelju Sporazuma o TRIPS-u.

               •Proporcionalnost

                  Odabir politike proporcionalan je jer predložene dvije odluke na razini WTO-a ne prekoračuju ono što je nužno za ostvarivanje cilja priključenja konsenzusu u Svjetskoj trgovinskoj organizaciji u pogledu zahtjeva najslabije razvijenih zemalja članica, a odabir politike za podršku zahtjevu u skladu je s politikom s kojom se Unija suglasila u Deklaraciji iz Dohe o Sporazumu o TRIPS-u i javnom zdravlju od 14. studenoga 2001.

               •Odabir instrumenta

                  Budući da se navedene dvije odluke donose na razini WTO-a, Odluka Vijeća primjereni je instrument.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINKA

               •Ex post evaluacija / provjera primjerenosti postojećeg zakonodavstva

                  Nije primjenjivo.

               •Savjetovanja s dionicima

                  Nije primjenjivo.

               •Prikupljanje i primjena stručnog znanja

                  Nije primjenjivo.

               •Procjena učinka

                  Nije provedena procjena učinka jer se dvjema odlukama koje se donose na razini WTO-a provodi postojeća politika s kojom se Europska unija suglasila u Deklaraciji iz Dohe o Sporazumu o TRIPS-u i javnom zdravlju od 14. studenoga 2001.

               •Temeljna prava

               Dvjema odlukama na razini WTO-a najslabije razvijenim zemljama članicama omogućit će se fleksibilnost u odabiru najboljeg načina za ostvarivanje prava na zaštitu javnog zdravlja, a posebno za promicanje pristupa lijekovima za sve.

               4.UTJECAJ NA PRORAČUN

                  Nema posljedica za proračun osim ljudskih i administrativnih resursa potrebnih za donošenje dviju odluka na razini WTO-a.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Nije potrebno posebno praćenje osim općenitog praćenja pridržavanja članica WTO-a obveza WTO-a.

               2015/0190 (NLE)

               Prijedlog

               ODLUKE VIJEĆA

               o utvrđivanju stajališta koje treba zauzeti u ime Europske unije u okviru Vijeća za TRIPS i Općeg vijeća Svjetske trgovinske organizacije u pogledu zahtjeva najslabije razvijenih zemalja članica za produljenje prijelaznog razdoblja u skladu s člankom 66. stavkom 1. Sporazuma o trgovinskim aspektima prava intelektualnog vlasništva u pogledu određenih obveza povezanih s farmaceutskim proizvodima i za izuzeće od obveza iz članka 70. stavka 8. i stavka 9. tog Sporazuma

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4., u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)U Deklaraciji iz Dohe o Sporazumu o trgovinskim aspektima prava intelektualnog vlasništva („Sporazum o TRIPS-u”) i javnom zdravlju navodi se da se produljenjem iz članka 66. stavka 1. Sporazuma o TRIPS-u ne dovodi u pitanje pravo najslabije razvijenih zemalja članica da zatraže dodatna produljenja prijelaznih razdoblja.

               (2)U skladu s člankom 66. stavkom 1. Sporazuma o TRIPS-u,Vijeće za TRIPS na propisno obrazložen zahtjev zemlje članice koja pripada skupini najslabije razvijenih zemalja odobrava produljenja tog prijelaznog razdoblja.

               (3)U skladu sa stavkom 7. Deklaracije iz Dohe o Sporazumu o TRIPS-u i javnom zdravlju i člankom 66. stavkom 1. Sporazuma o TRIPS-u, Vijeće za TRIPS produljilo je Odlukom od 27. lipnja 2002. prijelazno razdoblje tijekom kojeg najslabije razvijene zemlje nisu dužne omogućiti zaštitu patenata za farmaceutske proizvode do 1. siječnja 2016
                  2
               .

               (4)Dana 8. srpnja 2002. Glavno vijeće Svjetske trgovinske organizacije (WTO) donijelo je usko povezanu odluku kojom se najslabije razvijenim zemljama do 1. siječnja 2016. omogućuje izuzeće od odobravanja isključivih prava stavljanja na tržište u skladu s člankom 70. stavkom 9. Sporazuma o TRIPS-u
                  3
               .

               (5)Bangladeš je 23. veljače 2015. u ime skupine najslabije razvijenih zemalja članica zatražio neograničeno produljenje prijelaznog razdoblja u skladu s člankom 66. stavkom 1. i neograničeno izuzeće od obveza u skladu s člankom 70. stavkom 8. i stavkom 9. Sporazuma o TRIPS-u
                  4
                sve dok su te zemlje i dalje među najslabije razvijenim zemljama.

               (6)Budući da od 2002. postoji posebno izuzeće za prava intelektualnog vlasništva u području farmaceutskih proizvoda, primjereno je da se Unija složi s produljenjem kako se ne bi onemogućio pristup najslabije razvijenih zemalja farmaceutskim proizvodima.

               (7)Nekoliko članica WTO-a spremno je odobriti to neograničeno produljenje i trajno izuzeće i stoga bi se Unija trebala priključiti konsenzusu u skladu sa svojom trajnom potporom Deklaraciji iz Dohe o Sporazumu o TRIPS-u i javnom zdravlju. Međutim, ako konačno rješenje koje donesu članice WTO-a bude dodatno privremeno produljenje i izuzeće, Unija bi se također trebala složiti.

               (8)Stoga je primjereno utvrditi stajalište koje treba zauzeti u ime Unije u okviru Vijeća za TRIPS i Općeg vijeća WTO-a u pogledu zahtjeva najslabije razvijenih zemalja članica za produljenje prijelaznog razdoblja u skladu s člankom 66. stavkom 1. Sporazuma o TRIPS-u u pogledu određenih obveza povezanih s farmaceutskim proizvodima i za izuzeće od obveza iz članka 70. stavka 8. i stavka 9. tog Sporazuma,

               DONIJELO JE OVU ODLUKU:

               Članak 1.

               U okviru Vijeća za trgovinske aspekte prava intelektualnog vlasništva i Općeg vijeća Svjetske trgovinske organizacije potrebno je u ime Unije zauzeti sljedeće stajalište:

               (a)složiti se sa zahtjevom da se najslabije razvijenim zemljama članicama odobri produljenje prijelaznog razdoblja u skladu s člankom 66. stavkom 1. Sporazuma o trgovinskim aspektima prava intelektualnog vlasništva („Sporazum o TRIPS-u”) u pogledu određenih obveza povezanih s farmaceutskim proizvodima;

               (b)složiti se sa zahtjevom da se najslabije razvijenim zemljama članicama odobri izuzeće od obveza iz članka 70. stavka 8. i stavka 9. Sporazuma o TRIPS-u;

               (c)prihvatiti prijedlog za produljenje iz točke (a) ili izuzeće iz točke (b), ili oboje, tako da i dalje budu primjenjivi sve dok je svaka najslabije razvijena zemlja članica Svjetske trgovinske organizacije i dalje među najslabije razvijenim zemljama;

               (d)kao alternativa točki (c), prihvatiti prijedlog za privremeno produljenje ili privremeno izuzeće, ili oboje, ako je prijedlog prihvatljiv i drugim članicama Svjetske trgovinske organizacije.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)

                     http://ec.europa.eu/health/eu_world/global_health/index_en.htm

                     (2)
                  Dokument WTO-a IP/C/25.

                     (3)
                  Dokument WTO-a WT/L/478.

                     (4)
                  Dokument WTO-a IP/C/W/605.